Partîya Vatanî çend rojî verê cu Amed seba ke name û sembolê rayberê kurdan Şêx Seîdî bêrê wedartene muracatê Şaredarîya Amedî ya ka qeyûm tede ameyo cakerdene, kerd. Partîya Vatanî bi eynî watişî nika zî muracatê Şaredarîya Dêrsimî û Walîtîya Dêrsimî kerd ke wa sembol û peykerê rayberê Xoverdayîşê Dêrsimî Seyîd Rizayî bêrê wedartene.
Muracato ke binê de morê Sekreterê Pêroyî yê Partîye Utku Reyhanî esto de yeno vatene ke Seyîd Riza ‘sûcê xîyanetê welatî‘ ra  ceza girewta coka kanî sembolê ey bêrê wedartene.
